ધી ગુજરાત લીગલ મેટ્રોલોજી એન્ફોર્સમેન્ટ રુલ્સ-૨૦૧૧ના નિયમ ૧૦ મુજબ કોઈ પણ રેસ્ટોરન્ટ કે હોટલના મેનુંમાં શાક કે દાળની ડિશના ભાવની સામે કેટલાં ગ્રામ અપાશે તે પણ લખવું ફરજીયાત છે. જો કે આ નિયમ કોઈ જગ્યાએ પાળવામાં આવતો નથી જેના કારણે લોકો છેતરાઈ રહ્યાં છે. તોલમાપ વિભાગે અમદાવાદના રેસ્ટોરન્ટસમાં આ નિયમનું કડકાઈથી પાલન કરાવવાનું શરૃ કર્યુ છે અને સીટી કોલેજની સામે આવેલા ન્યુ લકી રેસ્ટોરન્ટ તથા માણેકચોકમાં આવેલા ન્યુ જનતા આઈસક્રીમ અને કોક સામે કાર્યવાહી શરૃ કરી છે. રાયપુર ભજીયા સામે વજનીયા સમયસર સર્ટીફાઈ ના કરાવવા બદલ કાર્યવાહી શરૃ કરવામાં આવી છે.